CELEX: 22004D0180
Language: lt
Date: 1103155200000
Title: 2004 m. gruodžio 16 d. EEE jungtinio komiteto sprendimas Nr. 180/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

26.5.2005   
            
            
               LT
            
            
               Europos Sąjungos oficialusis leidinys
            
            
               L 133/42
            
         
      EEE JUNGTINIO KOMITETO SPRENDIMAS
   
   Nr. 180/2004
   2004 m. gruodžio 16 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. birželio 8 d. EEE jungtinio komiteto sprendimu Nr. 90/2004 (1).
            
         
               (2)
            
            
               Tikslinga bendros įmonės „Galileo“ veiklos sričių klausimais skatinti atitinkamą Susitariančiųjų šalių bendradarbiavimą, kaip numatyta 2002 m. gegužės 21 d. Tarybos reglamente (EB) Nr. 876/2002 (2).
            
         
               (3)
            
            
               Todėl Susitarimo 31 protokolas turėtų būti iš dalies pakeistas taip, kad leistų vykdyti tokį bendradarbiavimą,
            
         NUSPRENDĖ:
   1 straipsnis
   Susitarimo 31 protokolo 1 straipsnyje (Moksliniai tyrimai ir technologijų plėtra), po 7 dalies įterpiama ši dalis:
   
      
                  „8.
               
               
                  Susitariančiosios šalys skatina atitinkamą bendradarbiavimą tarp kompetentingų organizacijų, institucijų ir kitų įstaigų jų atitinkamose teritorijose, kai tai stiprina ir gilina bendradarbiavimą bendros įmonės „Galileo“ (3) veiklos sričių klausimais
               
            
   2 straipsnis
   Šis sprendimas įsigalioja kitą dieną po to, kai EEE jungtinis komitetas gauna paskutinį pranešimą pagal Susitarimo 103 straipsnio 1 dalį (4).
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. gruodžio 16 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 349, 2004 11 25, p. 52.
   
      (2)  OL L 138, 2002 5 28, p. 1.
   
      (3)  32002 R 0876: 2002 m. gegužės 21 d. Tarybos reglamentas (EB) Nr. 876/2002 dėl bendros įmonės „Galileo“ įsteigimo.“
   
      (4)  Konstituciniai reikalavimai nenurodyti.